ПРИЈЕДЛОГ

На основу члана 39. став (2) Закона о локалној самоуправи („Сл. гласник РС“, број 97/16) и члана 35. став 2. Статута Града Добој („Сл. гласник Града Добој“ број 1/17), и Записника број: 01-013-229/20 Комисије за давање назива улица, тргова и јавних објеката на територији Града Добој, Скупштина Града Добој, на сједници одржаној дана \_\_\_\_\_\_\_\_\_\_\_ 2020. године д о н о с и:

О Д Л У К У

о утврђивању назива улица

Члан 1.

Овом одлуком утврђује се назив нових улица на подручју Града Добој.

Члан 2.

Утврђују се називи следећим улицама:

1. Улици која ће спајати улицу Цара Душуна и улицу познатију као „Сфоров пут“, а која је једина улица са четири траке на подручју Града Добој, утврђује се назив Улица Силване Арменулић.
2. Улици која ће спајати улицу Цара Душана и улицу Југ Богдана, утврђује се назив Улица Горана Николића.
3. Улици која ће спајати улицу Видовданска и улицу Николе Тесле, утврђује се назив Улица Иве Андрића.

Члан 3.

Ова одлука ступа на снагу осмог дана од дана објављивања у „Службеном гласнику Града Добој“.

РЕПУБЛИКА СРПСКА

СКУПШТИНА ГРАДА ДОБОЈ

Број: 01-013-\_\_\_\_\_/20.

ПРЕДСЈЕДНИК

Добој, 2020. год. СКУПШТИНЕ ГРАДА

Милош Букејловић

О б р а з л о ж е њ е

Правни основ за доношење ове одлуке се темељи на основу члана 39. став (2) Закона о локалној самоуправи („Сл. гласник РС“, број 97/16) и члана 35. став 2. Статута Града Добој („Сл. гласник Града Добој“ број 1/17), и Записника број: 01-013-229/20 Комисије за давање назива улица, тргова и јавних објеката на територији Града Добој.

Комисији за давање назива улица, тргова и јавних објеката на територији Града Добој пристигли су приједлози грађана за утврђивање назива новим улицама на подручју Града Добој, на основу чега је Комисија засједала и упутила приједлог Скупштини Града Добој за утврђивање назива за три нове улице, а како је то наведено у диспозитиву ове Одлуке.

ОБРАЂИВАЧ

ОДСЈЕК ЗА ПРАВНЕ ПОСЛОВЕ ПРЕДЛАГАЧ

И УПРАВЉАЊЕ ЉУДСКИМ РЕСУРСИМА ГРАДОНАЧЕЛНИК ГРАДА ДОБОЈ